section_heading: Opis
paragraph_text: Članovi ove porodice se veličinom tijela međusobno značajno razlikuju. Dok su vunasti makiji bez repa dugi samo 30 cm, indri je najveća živuća vrsta poderda Strepsirrhini unutar reda primata. Kod indrija je rep samo mali batrljak, a rep vunastog makija i sifaka je jednako dugačak kao tijelo. Dlaka krzna je duga i često šarena, uglavnom od bjelkaste preko crvenkaste do sivo crne. Ali zato su njihova uvijek crna lica bez dlaka. Zadnje noge su im duže od prednjih koje su duge i tanke, a palac ne mogu potpuno okrenuti nasuprot ostalim prstima prednjih ekstremiteta.